
Veliki projekt Distributivnog centra za meso 


Nedavno je održan sastanak na temu 
Distributivnog centra za meso  - 
infrastrukturnog projekta u sektoru hrane 
koji ima značaj strateškog projekta na 
regionalnoj razini u razvoju poljoprivrede i 
pokretanju = gospodarske aktivnosti u 
Koprivničko-križevačkoj županiji i 
susjednih županija. 

Sastanku su prisustvovali koprivničko - 
križevački župan Darko  Koren s 
pročelnicima Marijanom — Štimcem i 
Darkom Masnecom te predsjednik Udruge 
Baby Beef iz Gudovca Zvonimir Širjan i 
upravitelj PZ Baby Beef — Proizvođačke 
organizacije Željko Jurkin sa suradnicima. 

Kako je naglašeno na sastanku cilj 
projekta je povećanje konkurentnosti 
mikro i malih uzgajivača goveda, svinja i 
janjadi u KKŽ, pri čemu je Županija kao 
prijavitelj i nositelj projekta već poduzela 
niz koraka u smjeru stvaranja potrebnih 
administrativnih okvira za daljnji razvoj 
projekta. 

U tom pogledu Županija je sufinancirala 
izradu projektno - tehničke dokumentacije 
- Idejnog projekta te Studije izvodljivosti s 
analizom troškova i koristi te objedinila 
podatke primjera dobre prakse i podatke 
Hrvatske agencije za poljoprivredu i hranu. 
Na temelju te dokumentacije izrađen je 
prijedlog opisa projekta Distributivnog 
centra za meso čija se vrijednost 
procjenjuje na oko 13 milijuna eura, pri 
čemu se investicija planira primarno 
financirati iz Nacionalnog plana za 
oporavak i otpornost (NPOO) i europskih 
fondova te sredstava partnera na projektu. 


Vlada RH donijela odluku o datumu održavanja 
izbora za članove varaždinskog Gradskog vijeća 


Vlada — Republike — Hrvatske 
konačno je donijela odluku o 
datumu prijevremenih izbora za 
članove Gradskog vijeća Grada 
Varaždina. Prema odluci 
donesenoj na današnjoj sjednici, 
izbori će se održati u nedjelju, 16. 
travnja 2023. godine. 

Podsjetimo, prijevremeni izbori 
za Gradsko = vijeće — Grada 
Varaždina održat će se iz razloga 
što prošle godine nije usvojen 
proračun Grada Varaždina za 
2023. godinu. 

MEĐIMURJE - PRVA REGIJA U HRVATSKOJ S 
PRESTIZNOM NAGRADOM GREEN DESTINATION 


Posavec: To je rezultat 
truda, rada, zalaganja svih 


stanovnika Međimurja 


Nastojanja i dugogodišnji predan rad 
Međimurske županije i njezine Turističke 
zajednice na stvaranju sadržaja održivog 
turizma prepoznate su na svjetskoj razini te 
je na najvećem svjetskom turističkom 
sajmu u Berlinu, Međimurje proglašeno 
Green Destinations regijom, te joj je 
dodijeljena srebrna = oznaka — Green 
Destination. Time je Međimurje postala 
prva regija u Hrvatskoj i četvrta na svijetu 
koja je pristupila ovom certificiranju! 

Na najvećem svjetskom sajmu turizma 
ITB, Međimurskoj županiji dodijeljena još 
jedna prestižna nagrada kojom je prepoznat 
trud, rad i zalaganje svih njenih 
stanovnika. Oznakom Green Destination 
(Zelena destinacija) za održivost turizma, 


Međimurje je postala prva regija u 
Hrvatskoj koja je = pristupila tom 
certificiranju, te uspješno zadovoljila 


zahtjevne kriterije. 

Certificiranje donosi niz dobrobiti od 
povećavanja vidljivosti na turističkom 
tržištu, uvrštavanjem naših destinacija u 
svjetske vodiče i prezentacije na velikim 
turističkim sajmovima čime se jača 
konkurentnost, do razvijanja inovativnih 
ekoloških = rješenja, = postizanja nižih 
operativnih troškova u turizmu te 
zadovoljnijih gostiju. 

Međimurje prepoznato na svjetskoj 
razini 


Green = Destination 
organizacija osnovana S ciljem 
unaprjeđenja održivog razvoja destinacija i 
dionika u turizmu — te njihove 
prepoznatljivosti na globalnoj razini, a o 
koliko je respektabilnoj organizaciji riječ 
svjedoči suradnja s 200 destinacija u više 
od 80 zemalja svijeta. Uživa iznimnu 
prepoznatljivost kvalitete partnera i turista 
širom svijeta, a razvija održiv i odgovoran 
turizam sukladan načelima Ujedinjenih 
naroda i ciljevima Globalnog vijeća za 
održivi turizam. 

-Ovo veliko priznanje stiglo je kao 
rezultat truda, rada, zalaganja svih 
stanovnika Međimurja. Ovo je nagrada svih 


neprofitna je 


L t S TI PJ A TI O M je 


onih koji neumorno i predano brinu o 
uređenosti svog zavičaja, zaštiti okoliša, 
čuvanju prirodnih i kulturnih vrijednosti. 
Međimurje je zelena kolijevka hrvatskog 
održivog turizma, sve naše strategije 
razvoja turizma usmjerene su u održivost, 
promociji bogatih prirodnih vrijednosti 
između Mure _ i Drave, revitalizaciji 
kulturne baštine, naše povijesti, kvalitete 
enogastronomije i lokalnih proizvoda, i 
svega što daje snažni identitet Međimurja. 
Ovim vrijednim — priznanjem to je 
prepoznala struka na svjetskoj razini - 
rekao je župan Međimurske 
županije Matija Posavec preuzimajući 
nagradu u Berlinu. 

Učenici će se u nove i modernizirane 
prostore vratiti u drugom polugodištu 
sljedeće školske godine 


U = prostorijama — Područne — škole 
Putkovec u četvrtak je održana 
konferencija za medije na kojoj je 
potpisan milijun eura vrijedan ugovor o 
izvođenju radova na cjelovitoj obnovi 
zgrade Područne škole koja se nalazi na 
području Općine Đurmanec. 

Riječ je o zgradi izgrađenoj 50-ih 
godina prošlog stoljeća, a koja je zadnji 
put obnavljana 2019. godine. Tadašnja 
obnova obuhvatila je unutarnje uređenje 
i uređenje ulaza, ali nije bilo zahvata na 
konstrukciji. Potresnim djelovanjem u 
ožujku 2020. godine škola je oštećena, a 
dodatna znatna oštećenja zgrada je 
zadobila u petrinjskom potresu. 

Ukupna ugovorena vrijednost radova 
iznosi 876.908 eura, a rok izvođenja je 
10 mjeseci, s time da se postotak koji se 
odnosi na Fond mora izrealizirati do 30. 
lipnja ove godine. Nakon izvršene 
obnove zgrada će imati u potpunosti 
obnovljene dvije učionice, kuhinju, 
blagovaonicu, = zbornicu, = kotlovnicu, 
sanitarne čvorove i komunikacije, a 
potvrdila je to pročelnica županijskog 
Upravnog odjela obrazovanje, kulturu, 
sport i tehničku kulturu, Mirjana Smičić 
Slovenec. 

Povećan broj djece 

Potpisivanju vrijednog — ugovora 
prisustvovao je i načelnik Đurmanca 
Damir Belošević koji je tom prilikom 


istaknuo kako je na području upisnog 
područja PŠ Putkovec u prošloj godini 
zabilježeno najviše novorođene djece. 

Ugovor s izvođačem radova, odnosno 
upraviteljem Zanatske udruge Kuna- 
gora Julijem  Fišterom potpisao je 
krapinsko — zagorski župan, Željko 
Kolar iskazavši veliko zadovoljstvo 
potpisanim ugovorom. 

— Ovdje imamo povećan broj djece i 
naravno da nam je u interesu da dobro 
pokrivamo područje te da u potentnim 
dijelovima pojedinih općina i gradova 


dodatno ulažemo u područne škole kako 
bi imale barem približno jednake uvjete 
kao djeca u matičnim školama — rekao je 
župan naglasivši kako će nakon uređenja 
matične škole i sportske dvorane, sada i 
Putkovec dobiti moderan objekt koji će 
zadovoljiti pedagoške standarde. 


Glede samog — opremanja = škole, 
pojasnio je kako izmjenom Zakona o 
obnovi i taj dio spada pod prihvatljivi 
trošak te je u planu nabave 1 pripremi 
raspisivanje = natječaja za — samo 
opremanje. 

Sjednica Gradskog vijeća Čakovca - 
nastavlja se investicijski ciklus opremanja 
školskih kuhinja, a usvojen 1 Program 
mjerenja razine onečišćenosti zraka 


Novim odlukama Gradskog vijeća 
nastavlja se — investicijski = ciklus 
opremanja školskih kuhinja koji je 
započet lani. 

- Od početka ove školske godine, Grad 
svojim osnovnoškolcima plaća užinu, i 
to prema = osmišljenim, = zdravim 
jelovnicima. Od ove kalendarske 
godine, država se priključila projektu te 
ga u potpunosti financira. Želimo u svim 
našim školama imati iste uvjete, 
odnosno opremu, tako da sve ono što su 
nutricionisti predvidjeli, kuhari mogu 
spremiti. U dvorani 2. osnovne škole 
kupit ćemo novi semafor, čime ćemo 
otkloniti prepreke za održavanjem 
košarkaških natjecanja najvišeg ranga. 
Na području — Međimurja trenutno 
nemamo takvu dvoranu te vjerujem da 
će ova oprema doprinijeti daljnjem 
razvoju košarke u gradu i Međimurju - 
objasnila je gradonačelnica Čakovca 
Ljerka Cividini. 

Osim te točke usvojen je i Program 
mjerenja razine onečišćenosti zraka na 
području jugozapadnog dijela grada 
Cakovca. Kako je naglasila 
gradonačelnica on je neophodan 
posebice na područjima gdje su prošle 
godine mjerenjima utvrđena odstupanja. 

- Također, građani se često žale da se u 
određenim dijelovima grada, pogotovo u 
večernjim i noćnim satima šire neugodni 


mirisi. Želimo utvrditi je li to točno, što 
je uzrok i ukoliko neka od tvornica 
ispušta nedozvoljene kemijske spojeve 
te time ugrožava zdravlje svih nas, imati 
dokaze pomoću kojih možemo poduzeti 
daljnje korake - rekla je i dodala da Grad 
Čakovec poduzima sve što mu je 
zakonski na raspolaganju, kako bi 
udisali zrak koji nije opasan za zdravlje, 
a ovaj Program je novi korak prema 


tome. 


Petrijanec: LAG Sjeverozapad 1 Ministarstvo poljoprivrede 
organizirali zanimljivo predavanje za poljoprivrednike 


Lokalna akcijska grupa — Sjeverozapad je zajedno s Ministarstvom 
poljoprivrede i Općinom Petrijanec održala = još predavanje za 
poljoprivrednike. Poljoprivrednim proizvođačima s područja ove općine 
predstavljene su novosti koje poljoprivrednike očekuju u novom 
programskom razdoblju. Tom su prigodom predstavljeni i uvjeti za novi 
natječaj koji je raspisao LAG Sjeverozapad za Tip operacije 6.3. — Potpora 
razvoju malih poljoprivrednih gospodarstava. 

LAG Sjeverozapad je 2. ožujka raspisao već treći LAG natječaj za potporu 
malim poljoprivrednim proizvođačima, što svjedoči o velikom interesu 
poljoprivrednika za takvu vrstu ulaganja. Za ovaj natječaj osigurano je 90 
tisuća eura, dakle, ova bespovratna sredstva bit će dodijeljena za financiranje 
šest projekata obiteljskih poljoprivrednih gospodarstava ili samoopskrbnih 
poljoprivrednih gospodarstava s područja našeg LAG-a, ekonomske veličine 
od 2.000 do 7.999 eura. 

U ZAVRŠNOJ FAZI PROJEKT VRIJEDAN 423.600 EURA 


Počelo asfaltiranje površine 
reciklažnog dvorišta Ivanec 


Na velikom gradilištu u krugu Ivkoma d.d., koje se 
proteže na čak 5.200 m2, počelo je asfaltiranje površine 
reciklažnog dvorišta Ivanec. Asfalt se polaže na oko 3.100 
m2 prometnica i cjelokupne manipulativne površine na 


Koprivničko-križevačka županija 
sufinancirat će građanima 
postavljanje fotonaponskih elektrana 
— osigurano više od 93 tisuće eura 


Koprivničko-križevačka županija raspisala je javni natječaj 
za dodjelu financijskih sredstava fizičkim osobama za 
postavljanje nove fotonaponske elektrane za proizvodnju 
električne energije za vlastite potrebe (FNE), u mrežnom 
radu na postojeće obiteljske kuće koje se energetskog razreda 
minimalno D ili boljeg, a koje su na području županije. 

Pravo na sredstva mogu ostvariti građani koji su vlasnici ili 
suvlasnici, uz suglasnost svih suvlasnika, obiteljske kuće u 
kojoj se projekt provodi. Zatim da imaju prebivalište na 
adresi obiteljske kuće u kojoj se projekt provodi, prijavljeno 
najkasnije 1. veljače 2023. godine te da ulažu vlastita 
sredstva za provođenje projekta, a mjerno mjesto/priključak 
na energetski sustav mora glasiti na ima građanina koji 
podnosi zahtjev. 

Raspoloživa sredstva po ovom Natječaju iznose 93.100,00 
EUR.Koprivničko-križevačka županija će korisnicima 
dodjeljivati sredstva donacije do 50%, ali ne više od 2.660,00 
EUR. Prijave na Natječaj podnose se putem aplikacije za 
javne pozive do 5. svibnja 2023. godine. 


koju će nakon toga biti postavljeno 50-ak otvorenih i 
specijalnih zatvorenih kontejnera. U njih će građani bez 
naknade moći odložiti sav neopasni otpad te posebne vrste 
otpada. 

Nakon grubog asfaltnog sloja, cijela površina i sve 
prometnice presvući će se finim, završnim slojem asfalta, a 
uslijedit će uređenje zelenih površina, dok će se za desetak 
dana prići montaži kontejnera. 

Ova investicija je, uz Aglomeraciju Ivanec, jedan od 
najvećih gradskih projekata u području zaštite okoliša. 
Vrijedan je 423.600 eura, a njegov je nositelj Grad Ivanec. 
Ivkom d.d. je za ovaj projekt Gradu Ivancu dao pravo 
građenja na površini u svom vlasništvu. Gradnja i 
opremanje reciklažnog dvorišta Ivanec se većim dijelom 
sredstava od čak 79% ili 336.000 eura financira iz 
bespovratnih europskih sredstava (EU Kohezijski fond), 
dok preostali dio od 21% ili 89.300 eura osigurava Grad. 
Radove izvodi Hidroing d.o.o. Varaždin. 


TT 


Es 

Izabrani članovi Dječjeg 
općinskog vijeća Bedekovčine 
- evo tko su mali vijećnici 


U Osnovnoj školi Bedekovčina te u Osnovnoj školi Stjepana 
Radića Brestovec Orehovički održani su izbori za Dječje općinsko 
vijeće Općine Bedekovčina, a na kojima je izabrano osam članova 
Vijeća. 

Tako će se za interese djece na području općine Bedekovčina 
sljedeće dvije godine zalagati četvero učenika OŠ Bedekovčina, 
među kojima Franka Osrečak, učenica 4. razreda, Juraj Čajko (5. 
razred ), Viktor Ptičar (6. razred) i Jelena Žegrc, učenica 7. razreda. 
Isto to činit će i četvero učenika OŠ Stjepana Radića Brestovec 
Orehovički, a oni su: Matea Hed (4. razred), Dominik Jakuš (5. 
razred), Luka Jambrek (6. razred) i Mateo Bedić (7. razred). 

Dječje općinsko vijeće ima za cilj ostvarivanje temeljnih dječjih 
prava zajamčenih Konvencijom Ujedinjenih naroda o pravima djece, 
i to pravo djece na slobodno izražavanje mišljenja, iznošenje 
prijedloga odraslima, aktivno uključivanje i sudjelovanje u procesu 
donošenja odluka koje utječu na kvalitetu života djece. Ono 
upozorava općinsku vlast na probleme i predlaže rješenja od interesa 
za djecu. 

Međimurska županija među 
vodećima po povučenim 
EU sredstvima u 2021. 


Po povučenim EU sredstvima u 2021. 
godini, Međimurska je županija među 
vodećima. Velika ulaganja u Županiji 
odnose se na zdravstvo, kulturu, turizam, 
obrazovanje, a za novo EU financijsko 
razdoblje već su spremni novi projekti. 
Kako piše portal Župan.hr, Međimurska 
županija povukla je u 2021. godini po 
stanovniku 565,36 kuna, što ju je prema 
analizi = napravljenoj iz = podataka 
konsolidiranih proračuna županija, svrstalo 
u vodećih pet županija. 

Župan Matija Posavec ističe kako su u 


proteklom razdoblju ostvarili povijesni 
rezultat s dva dosad najveća investicijska 
ciklusa u međimurskom zdravstvu i kulturi. 

-Investicijskim zamahom ulažemo u sve 
naše zdravstvene ustanove, a u Županijskoj 
bolnici = Čakovec, našoj najvećoj 
zdravstvenoj ustanovi, stvorili smo bolje 
uvjete djelatnicima i pacijentima. U ovome 
trenutku = nakon — obnovljenih odjela 
abdominalne i dječje kirurgije, pedijatrije, 
neonatologije i rekonstrukcije jedne cijele 
bolničke zgrade, otvaramo nove investicije 
kroz obnovu odjela, energetski se 


obnavljaju četiri zgrade = zdravstvenih 
ustanova te = pripremamo = projektnu 
dokumentaciju za dogradnju bolnice — 
rekao je Posavec. 

Brojni su projekti i u kulturi. Intenzivno 
se ulagalo i u turizam, što je rezultiralo time 
da je Međimurje proteklih mjeseci 
okrunjeno nagradama. 

Lokomotiva Hrvatske 

Župan Posavec ističe i da su vrlo 
zadovoljni = rezultatima u = području 
obrazovanja, gdje su uspješno proveli 
energetsku = obnovu na = objektima 
srednjoškolskih ustanova, a nastavljaju i u 
ovoj godini adaptacijama zgrada osnovnih 
škola, dok će se u brojnim sredinama graditi 
i sportske dvorane. 

Uspješno je krenuo projekt besplatnih 
školskih obroka, općine su primile odluke o 
sufinanciranju izgradnje ili dogradnje 17 
dječjih vrtića, otvoren je Regionalni centri 
kompetentnosti iz područja strojarstva, prvi 
znanstveno-istraživački centar za metalsku 
industriju ,,Metalska jezgra“ koji je u 
vlasništvu regionalne samouprave. U 
pripremi za prijavu na natječaj iz Europskih 
fondova je i dogradnja Gimnazije u 
Čakovcu i osnivanje još jednog Centra 
izvrsnosti u Srednjoj školi Prelog. 

-Proračun Međimurske županije za 2023. 
godinu uključuje 50 kapitalnih projekata, i u 
ovoj godini nastavljamo s intenzivnim 
radom na privlačenju EU sredstava po čemu 
smo zadnjih godina uistinu lokomotiva 
Hrvatske — zaključio je Posavec. 

S velike obljetnice HDZ-a u Humu na Sutli poslana jasna poruka: 


Vrijeme je za političke promjene 


u Krapinsko-zagorskoj županiji 


U Humu na Sutli u utorak je svečano 
obilježena 33. obljetnica osnutka Hrvatske 
demokratske zajednice Krapinsko-zagorske 
županije. Svečanost je svojim dolaskom 
uveličao predsjednik HDZ-a 1 predsjednik 
Vlade RH Andrej Plenković, a uz brojne 
članove stranke, obilježavanju obljetnice 
nazočili su i predsjednik županijskog HDZ- 
a i gradonačelnik Krapine — Zoran 
Gregurović, potpredsjednik Vlade RH i 
ministar hrvatskih branitelja Tomo 
Medved, HDZ-ovi načelnici, 
gradonačelnici, saborski zastupnici i brojni 
gosti. 

Čestitajući ovu veliku obljetnicu, 
Plenković je naglasio kako na ovakve 
svečanosti širom Hrvatske stiže veliki broj 
članica i članova stranke te da vlada 
odlično ozračje prepuno optimizma što je 
slučaj i ovdje u Humu na Sutli. 


-Mi kao stranka imamo najveću 
identifikaciju s tim postignućima i bitno 
smo = drukčiji od naše — političke 


konkurencije. HDZ je ovdje da ukaže 
hrvatskom narodu, građanima što je zaista 
bitno. Bitno je da smo ostvarili sve što smo 
obećali kroz naše programe, a istovremeno 
smo se nosili sa svim izazovima na koje 
nismo mogli utjecati — rekao je Plenković te 
pobrojao sve posljednje uspjehe, od 
izgradnje  Pelješkog mosta, ulaska u 
Schengenski prostor, uvođenje eura, do 
brojnih mjera kroz covid i posljednju 


energetsku 
krizu, a koje su očuvale društvenu i 
gospodarsku stabilnost te sačuvale na 
stotine tisuća radnih mjesta. 

Imamo zaokruženu politiku i dobro 
znamo kamo idemo 

-Tu je nastupio jedini akter koji ima 
snagu nositi se s takvim problemima i 
zaštititi građane, a to je država vođena 
HDZ-om — poručio je predsjednik HDZ-a 
dodajući da je kriza prebrođena na način da 
je sačuvana društvena kohezija. 

-To znači da u praksi ne dođe do ugroze 
opstojnosti obitelji i da ne dođe do 
ugrožavanja radnih mjesta. Sve smo to 
postigli brzim mjerama — kazao je 
Plenković te najavio novi paket mjera jer, 
naglasio je, vrijeme je još uvijek takvo da 
zahtjeva mjere kojima će se očuvati 
stabilnost te svi preduvjeti za daljnji 


md 


gospodarski rast. 

-Imamo zaokruženu politiku i dobro 
znamo kamo idemo, dok su s druge strane 
predsjednik RH i dobar dio oporbe pali na 
ispitu — zaključio je Plenković. 

Predsjednik ŽO HDZ-a Krapinsko- 
zagorske županije Zoran Gregurović u 
svom je obraćanju okupljenima izjavio 
kako je HDZ najjača politička organizacija 
u zemlji i kako je ova svečanost pokazatelj 
koliko se poštuju svi oni koji su stvarali ovu 
stranku. Posebnu zahvalu uputio je prvom 
predsjedniku = stranke i = predsjedniku 
samostalne Republike Hrvatske dr. Franji 
Tuđmanu koji je, naglasio je Gregurović, 
vratio ponos hrvatskom narodu. Zahvalio je 
i braniteljima na svemu što su napravili za 
samostalnost pa tako i za budućnost 
Hrvatske. Ujedno je najavio da je Zagorje 
spremno za promjene. 

Promjene stižu u Hrvatsko zagorje 

-Promjene se mogu dogoditi i u našoj 
županiji. Svima nam treba više zajedništva 
i ja osobno želim graditi mostove, a ne 
zidove. Cilj mi je politička rasprava i 
dijalog a ne se baviti igrama. Svoje ideje ću 
promovirati kroz dijalog, čime ostvarujemo 
i smjernice politike naše stranke — poručio 
je prvi čovjek HDZ-a u Krapinsko- 
zagorskoj županiji te naveo kako niti jedan 
ozbiljniji projekt u županiji nije pokrenut 
bez suradnje s Vladom RH i premijerom 
Plenkovićem. 

-Nažalost, svih ovih godina _ moramo 
gledati kako se srozava rejting naše 
županije. Jedino ozbiljno su projekti koji se 
ostvaruju uz pomoć Vlade, dok suprotna 
strana nudi jedino, već teško gledljivu, 
samopromociju. = Pozitivna gospodarska 
kretanja zasluga su naših vrijednih 
poduzetnika te mjere i pomoć koji im pruža 
Vlada. U ovom kraju naša stranka ima 
veliki potencijal i HDZ ima svoje biračko 
tijelo. Samo trebamo staviti glave skupa i 
ostvariti naše potencijale. HDZ je 
pobjeđivao kada je vladalo zajedništvo i 
vrijeme je da to postignemo u našoj 
županiji — poručio je Gregurović koji je 
pozvao članice i članove stranke da svojim 
angažmanom naprave sve za bolje sutra 
Krapinsko-zagorske županije i svih njenih 
građana. 

I dalje 
programom 

Potpredsjednik Vlade RH i ministar 
hrvatskih branitelja Medved posebno je 
izrazio zadovoljstvo zbog velikog broja 
okupljenih na svečanosti u Humu na Sutli, 
a posebno je pozdravio utemeljitelje i 
hrvatske branitelje. 

-Prije 33 godine naši su utemeljitelji s dr. 
Franjom Tuđmanom utemeljili HDZ koji je 
u proteklih više od 30 godina bio stup 
utemeljenja, = stvaranje = samostalnosti, 
izgradnje institucija i obrane naše 
domovine. HDZ se i danas nalazi tamo gdje 
ga je pozicionirao naš utemeljitelj dr. 
Tuđman. Stranka i danas ima najbolji 
program za našu zemlju i taj program 
realiziramo iz dana u dan. Uz to, stranka 
ima najbolje članstvo kakvo nema niti 
jedna druga stranka u Hrvatskoj — rekao je 
ministar Medved. 


stranka sa najboljim 


Uz brojne uzvanike te članice i članove 
stranke na svečanosti u Humu na Sutli bili 
su i potpredsjednica stranke i saborska 
zastupnica Zdravka Bušić, glavni tajnik 
Krunoslav Katičić te politički tajnik Ante 
Sanader, kao i ministar vanjskih i europskih 
poslova Goran Grlić Radman. Na svečanost 
su stigli i član Predsjedništva stranke i 
župan Varaždinske županije Anđelko 
Stričak, Damir Mikuljan predsjednik 


Časnog suda, = predsjednik = HDZ-a 
Međimurske županije Ljubomir Kolarek, 
saborski zastupnik Siniša Jenkač te državni 
tajnici Zdravko Tušek i Zdravko Jakop. 
Dolazak na svečanost obilježavanja 33. 
godine osnutka HDZ-a u Krapinsko- 
zagorskoj = županiji nisu = propustili 
predsjednik Vlade nacionalnog jedinstva 
Franjo Gregurić te nekadašnji ministar i 
tajnik stranke Ivan Jarnjak. 

»»Ve pohvale na osjetljivosti 
tvrtke prema ranjivim skupinama“ 


Župan Koprivničko-križevačke 
županije Darko Koren i pročelnici Darko 
Masnec, Marijan Štimac i Melita Ivančić 
te predsjednik HGK ŽK Koprivnica 
Krunoslav Vitelj posjetili su križevačku 
tvrtku Robin d.d., uspješno obiteljsko 
poduzeće osnovano 2000. godine koje u 
svojem poslovnom portfelju objedinjuje 
djelatnosti pekarstva i trgovine. 

Tvrtka trenutno zapošljava više od 350 
zaposlenika koji rade u 52 Robin 
trgovine u — Koprivničko-križevačkoj 
županiji (u planu je ove godine doći do 
broja od 57 marketa) te Robin pekari u 
Križevcima, pri čemu se u 2023. godini 
očekuje rast poslovanja od 19 posto s 
prometom koji će se kretati na razini od 
33 milijuna eura, istaknuli — su 
predstavnici obitelji Šatvar. 

Tvrtka je uz poslovni rast intenzivno 
radila i na razvoju = društvenog 
odgovornog poslovanja te socijalnog 
poduzetništva te tako od 2021. godine 
ima status integrativne radionice u kojoj 
11 djelatnika (od toga osam osoba s 
invaliditetom) svakodnevno predanim 
radom doprinosi napretku poduzeća kao 
i razvoju društva. Tvrtka je provela i 
projekt ulaganja u nabavu novih 
tehnologija i opreme te izgradnju i 
širenje poslovnog prostora integrativne 
radionice u vrijednosti od gotovo pola 
milijuna eura čime se omogućilo 
zapošljavanje osoba s invaliditetom te 
zadržavanje postojećih radnih mjesta. 

Pohvale na račun tvrtke 

Župan Koren je uz čestitke na sjajnim 
uspjesima i želje za ostvarivanje dobrih 

poslovnih rezultata i u ovoj godini, 
posebno istaknuo važnost socijalne 


komponente te pohvalio osjetljivost 
tvrtke prema ranjivim skupinama kojima 
je kroz predstavljen projekt integrativne 
radionice na najbolji način omogućena 
potpuna društvena inkluzija. 

Tvrtka Robin, uz brojne druge 
nagrade, između ostalog 2020. godine 
dobila i Povelju Koprivničko-križevačke 
županije za iznimno postignuće na 
području unaprjeđivanja gospodarstva, 
malog i srednjeg poduzetništva, kroz 
proširenje poslovanja i zapošljavanja 
novih radnika. 

Slobodna nedjelja 1 dostojanstveno radno 
vrijeme — tema okruglog stola na kojem je 
sudjelovao 1 saborski zastupnik Siniša Jenkač 


Saborski zastupnik HDZ-a Siniša Jenkač sudjelovao j je na okruglom 
stolu ,,Slobodna nedjelja i dostojanstveno radno vrijeme" posvećenom o 
raspravi o izmjenama i dopunama Zakona o trgovini. 

Okrugli stol održan je s ciljem da se ukaže kako prema dosadašnjem 
Zakonu rad nedjeljom nije u skladu s ustavnim vrednotama koje 
Hrvatsku definiraju kao socijalnu državu. Jenkač je utvrdio kako će novi 
Zakon ujediniti Sabor, ali da će se saslušati i oni koji imaju drugačiju 
perspektivu. 

-Uvjeren sam da će se ovim izmjenama i dopunama Zakona o trgovini 
i ljevica i desnica ujediniti, ali pratit ćemo i one koji će imati drugačije 
mišljenje. Dapače, to je demokracija. Napominjem kako je novi Zakon 
dobar - uvaženi su svi prijedlozi udruga poslodavaca i svih partnera te 
sve ide u pozitivnom smjeru — rekao je Jenkač. 

Dostojanstveno radno vrijeme 

Izmjenama i dopunama Zakona o trgovini želi se osigurati slobodna 
nedjelja i dostojanstveno radno vrijeme što dosad trgovački lanci nisu 
osiguravali svojim zaposlenima. Na okruglom stolu napomenuto je da je 
trgovačkim lancima teško vratiti kupca u trgovinu, a Jenkač je ponudio i 
svoj prijedlog rješenja tog problema. 

-Trgovački lanci bi se trebali koncentrirati na smanjenje cijena te na 
taj način ponovno privući kupce u trgovinu. Smanjenje cijena sa sobom 
donosi i zadovoljne kupce. Ovako naši kupci odlaze preko granice, pošto 


je roba tamo jeftinija nego u Hrvatskoj — utvrdio je Jenkač. 

Spomenuo je Jenkač i kako su Hrvati najdeblja nacija u Europskoj 
uniji te smatra da će zabrana rada nedjeljom pomoći u suzbijanju tog 
problema. 

-Građani nedjelju koriste za šetnje po trgovačkim centrima. S obzirom 
na to da smo jedna od najdebljih nacija u Europi, nadam se da ćemo 
iskoristiti tu neradnu nedjelju za rekreaciju, za odlazak u prirodu i za 
neke druge aktivnosti koje će koristiti našem zdravlju i kvaliteti življenja 
— zaključio je Jenkač. 


MEĐIMURSKI VATROGASCI TIJEKOM PROŠLE GODINE ODRADILI ČAK 1020 INTERVENCIJA 


10. SJ jednica Stožera civilne zaštite 


EDIMURSKA ZŽUPAM 


menrmisg 


Zapovjednik Vatrogasne zajednice 
Međimurske županije, Robert — Meglić 


izvanrednu  dislokaciju radi poplava u 
Karlovačkoj županiji, a gdje je naših sedam 


sigurnosti stanovništva, turista i zaštite 
njihove imovine - rekao je Meglić. 


prošlogodišnju je protupožarnu sezonu za 
međimurske vatrogasce okarakterizirao kao 
iznimno uspješnu. 

- Tijekom prošle godine odradili smo 
ukupno 1020 intervencija, no nije se radilo 
samo o požarima, već smo izlazili i na 
tehničke te ostale intervencije osiguranja. 
Naši, međimurski vatrogasci također su 
odradili dislokaciju u Zadarskoj županiji, na 
otoku Ugljanu. Tamo su bila naša dva 
djelatnika iz Javne vatrogasne postrojbe, a 
jedan član tima bio je pripadnik DVD- ova s 
područja naše županije. Ukupno je bilo šest 
smjena dislokacije. Također imali smo i 

vatrogasaca u rujnu dva dana sudjelovalo na 
ispomoći kod postavljanja brana - pojasnio 
je Meglić dodavši kako je cilj sjednice 
usklađivanje = njihovih — aktivnosti s 
Programom aktivnosti Vlade Republike 
Hrvatske u provedbi posebnih mjera zaštite 
od požara od interesa za RH u 2023. godini, 
a koji je donesen u veljači. 

Pandemija koronavirusa 

- Riječ je o temeljnom izvršnom 
dokumentu koordinacije provedbe godišnjih 
aktivnosti tijela cjelokupnog sustava s 
ciljem smanjenja broja požara, smanjenja 
šteta kao i broja ljudskih žrtava i povećanja 


Napomenuo je također kako je niz 
aktivnosti bilo usmjereno i na sprječavanja 
širenja epidemije koronavirusa kao i na 
osiguravanje pomoći kod zbrinjavanja osoba 
izbjeglih iz Ukrajine. 

- Kada je sama pandemija krenula 
osiguravali smo ljude te sprječavali da se 
druže i okupljaju. Bili smo angažirani i u 
prijevozu Ukrajinaca s graničnog prijelaza u 
Istru ili Varaždinske Toplice, odnosno gdje 
je trebalo. Naime, bili smo u stalnom 
kontaktu s područnim uredom za civilnu 
zaštitu te smo im uskakali kada su trebali 
pomoć - kazao je Meglić. 

Obrtnička noć uz 50. obljetnicu 
Međuopćinskog udruženja obrtnika Klanjec 


Nakon dvije pandemijske godine održana je 
tradicionalna i to 22. po redu Obrtnička noć 
Međuopćinskog udruženja obrtnika Klanjec. 
Svečanom sjednicom na Obrtničkoj noći 
ujedno je obilježena i 50. godišnjica djelovanja 
ovog vrijednog i za svakog obrtnika u 
klanječkom = kraju = važnog = obrtničkog 
udruženja. 

Uz obrtnike i članove njihovih obitelji, 
svečanosti su prisustvovali i krapinsko - 
zagorski župan Željko Kolar, gradonačelnik 
Klanjca Zlatko Brlek, načelnik Kumrovca 
Robert Šplajt, predsjednik OKKZŽ Nenad 
Kučiš, predsjednici i predstavnici Udruženja 
obrtnika iz KZŽ i Grada Zagreba te poslovni 
partneri i prijatelji Udruženja. 

Raste broj obrtnika 

Predsjednik Udruženja Kruno Krčelić kazao 
je kako je prošle godine došlo do povećanja 
broja obrtnika u odnosu na prethodnu. Bila je 
to prigoda i za dodjelu priznanja. Diplome za 
višegodišnje aktivno sudjelovanje u radu 
Udruženja, ostvarene rezultate i promicanje 
obrtničke struke dodijeljene su Tomislavu 
Mihaliću, Ani  Preglej, Darku  Mihaliću, 
Vjekoslavu Brglesu i Ivanu Buriću. 


Povelju Počasni Obrtnik za dugogodišnje 
promicanje ugleda obrtnika i obrtništva te rad 
kroz više mandata u tijelima Udruženja 
dodijeljene su Mladenu Županiću, Branku 
Grebličkom i Dani Cindriću, a Povelja 
počasnog obrtnika, koja zbog pandemije nije 
nikada uručena pok. Željku Borošaku, u ovoj 
je svečanoj prigodi predana njegovoj obitelji. 


Hrvatska obrtnička komora dodijelila je 
Želimiru Kristofiću zahvalnicu za izniman 
doprinos poticanju i unapređenju rada 
obrtničkih asocijacija, Dani Cindriću priznanje 
za izniman doprinos poticanju i unapređenju 
rada obrtničkih asocijacija te Danijelu Kodrnji 
povelju za izniman doprinos razvoju obrtništva 
i obrtničkih institucija. 


Sveučilište Sjever uspješno predstavilo svoje studij ske 
programe De im budućim studentima 1z Krapine 1 Ivanca 


Srednja škola Krapina koju pohađa 
980 učenika i ove je godine za svoje 
školarce, = posebice = maturante, 
organizirala predstavljanje visokih 
učilišta, a broj onih koji su 
predstavili svoje studijske programe 
premašio je broj sudionika u odnosu 
na prethodne godine. 

Na — predstavljanju = studijskih 
programa Sveučilišta Sjever okupio 
se velik broj mladih, ali i roditelja 
koji su imali priliku doznati više o 
raznovrsnim studijskim programima 
Sveučilišta od kojih je njih 85 % iz 


STEM područja. 

Posebice su predstavljeni studiji 
Geodezije i geomatike, Mehatronike, 
Logistike, te Strojarstva, ali su 
budući studenti pokazali velik 
interes i za ostale studijske programe 
na Sjeveru kojih je ukupno 17 na 
preddiplomskoj i 10 na diplomskoj 
razini, a u individualnim 
razgovorima doznali su više o 
studiranju, specifičnostima i 
posebnostima studija na Sjeveru, ali 
i studentskom životu u Varaždinu i 
Koprivnici. 

Grad Čakovec i 
ove će godine 
razveseliti svoje 
umirovljenike 1 
primatelje osobne 
invalidnine 
uskrsnicom 


Grad Čakovec i ove će godine povodom Uskrsa 
razveseliti svoje umirovljenike i primatelje osobne 
invalidnine uskrsnicom, koju će moći preuzeti u 
prostorima Gradske uprave, u razdoblju od utorka, 
28. ožujka do četvrtka, 6. travnja ove godine. 

Pravo na uskrsnicu imaju umirovljenici čija 
mirovina, uključujući i inozemnu, ne prelazi 335 
eura, odnosno 2.524,05 kuna te sve osobe, primatelji 
osobne invalidnine s područja Čakovca. Sredstva za 
tu namjenu osigurana su u Gradskom proračunu, a 
iznos uskrsnice s prošlogodišnjih 200 kuna odnosno 
26,54 eura, zaokružen je na 30 eura. 

- Podjelom uskrsnica želimo zahvaliti svima 
onima koji su stvarali i na svoj način još stvaraju i 
uljepšavaju naš grad, onima koji su nam neiscrpni 
izvor znanja i najbolji učitelji kada su senzibilizacija 
društva te boljitak zajednice u pitanju. U moru 
poskupljenja života općenito, nadam se da će im ova 
socijalna mjera od 30 eura biti jedan vjetar u leđa i 
omogućiti im dostojanstvene blagdane - poručuje 
gradonačelnica Čakovca Ljerka Cividini . 

Svi koji zadovoljavaju uvjete za dobivanje 
Uskrsnice, trebaju donijeti osobnu iskaznicu ili 
drugi identifikacijski dokument, a umirovljenici i 
potvrdu o visini mirovine za veljaču 2023. godine, 


koju izdaje Hrvatski zavod za mirovinsko 
osiguranje. 
Uskrsnicu, uz predočenje svih potrebnih 


dokumenata može podići i član obitelji u ime 
umirovljenika ili primatelja osobne invalidnine. 


13 


Diljem općine Trnovec 
Bartolovečki niču nova 
dječja igrališta! Općina 
osigurala 170 000 eura za 
Skate park 1 4 dječja igrališta 


Obilaskom = radova, = načelnica 
Općine Trnovec Bartolovečki Verica 
Vitković najavila je = skorašnji 
završetak radova na dječjim 
igralištima u naseljima diljem 
općine te je objavila završetak 
radova na betoniranju i postavljanju 
rampi na novom Skate parku u 
Trnovcu. 

Vrijednost izgradnje Skate parka 
procijenjena je na 60 000 eura, a čak 
46 000 eura Općina je osigurala 
prijavljivanjem na natječaj LAG 
Izvora. Načelnica navodi kako su 
već naručeni projekti za daljnju 
izradu i proširenje prostora parka. 

-U planu nam je javiti se na novi 
LAG-ov natječaj koji će biti 
objavljen 2024. godine. Ići ćemo u 
daljnje proširenje ovog prostora te bi 
jedan dio od sredstava osigurali za 
postavljanje spravi za vježbanje i za 
nova dječja igrala za manju djecu — 
rekla je Vitković. 

Uređenje okoliša oko parka. 

-Navoz zemlje je počeo, treba još 
postaviti fini sloj zemlje 1 posijati 


travu. Čim to vremenski uvjeti 
dozvole, mi smo spremni za završetak 
uređenja okoliša- da se to privede svrsi 
i da ne bude ovakvo blato oko Skate 
parka. Postavit ćemo 1 reflektore da 
osvijetlimo park. Sve zavisi od 
vremenskih prilika, a sredstva su 
osigurana u = proračunu — Općine 
Trnovec Bartolovečki — izjavila je 
Vitković te dodala kako su predviđena 
sredstva i za uređenje šetnice koja će 
park učiniti još dostupnijim. 

U Općini Trnovec Bartolovečki radi 
se na novim, ali i na uređenju 1 sanaciji 
starih igrališta, a završetak tih radova 
previđen je do kraja tekućeg mjeseca. 

-Ukupna vrijednost nabave za sva 4 
igrališta s kompletnim uređenjem je 
110 000 eura, a sva financijska 
sredstva osigurala je Općina Trnovec 
Bartolovečki iz svog proračuna. 
Dobavljač igrala je spreman, a 
vjerujem da će do kraja ovog mjeseca 
biti postavljena sva četiri nova 
igrališta — dva u Trnovcu, te po jedno 
u Stefancu i Semovcu — izjavila je 
Vitković. 

Dođite 1 uživajte u autohtonim 
jelima lokalne gastronomije 


U varaždinskoj Kavani Grofica Marica 
održano je predstavljanje gastronomskog 
događaja 6. Dani okusa varaždinskoga 
kraja, a svoje mjesto u ovogodišnjem 
izdanju pronašli su i Zalogajnica Šanjek, 
Restoran Žmah i Kavana Grofica Marica 
— tri restorana koja su ušla u ovu veliku 
obitelj okusa te će se oznake standarda 
okusa odsad nalaziti na njihovom ulazu. 

Predstavljanju je prisustvovao župan 
Varaždinske županije Anđelko Stričak 
koji je naglasio kako je gastronomija 
ključni dio obilježja određenog kraja ili 


županije. 

-Kad uz gastronomiju dodamo prirodna 
i kulturna bogatstva, “manifestacije, 
tradicijske zanate i običaje, sport i kulturu 
— dobijemo jednu cjelinu koja je bitna za 
razvoj turizma. U Varaždinskoj županiji 
smo uspjeli zaokružiti tu cjelinu te zbog 
toga iz godine u godinu imamo sve veći 
broj posjetitelja. Tako smo prošle godine, 
po prvi puta, prešli brojku od 200 tisuća 
noćenja — rekao je župan. 

Stričak je pozvao sve ugostitelje, ali i 
građane, da kupuju namirnice od lokalnih 


OPG-ova te na taj način budu vjetar u 
leđa lokalnim proizvođačima, a pozvao je 
i sve građane da obiđu ugostiteljske 
objekte koji u sklopu manifestacije nude 
autohtona jela. 

Od petka pa sljedećih deset dana u 16 
restorana u Varaždinskoj županiji moći će 
se kušati autohtona tradicijska jela. Svaki 
restoran pripremio je dva menija s po tri 
slijeda, a direktor županijske Turističke 
zajednice Goran Mališ istaknuo je kako 
će posjetiteljima pružiti ono zbog čega 
vole gastronomiju ovog kraja. 


Sokolski dom u Murskom Središću uskoro u novom ruhu — za velik1 
projekt rekonstrukcije Gradu odobreno skoro 400 tisuća eura 


Sokolski dom je kao, tada 
reprezentativna multifunkcionalna 
dvorana izgrađen 1933. godine. To je 
razdoblje velikog rasta Murskog Središća, 
ponajviše zahvaljujući ekonomskoj i 
gospodarskoj snazi Ugljenika Peklenica i 
ugljenokopa Kraljić & Majhen. 

Izgradnjom nove sportske dvorane, 
Sokolski dom prešao je u ruke 
Ministarstva financija za potrebe arhiva 
granične policije. Uređenjem prostora 
Upravnog odjela Policijske = postaje 
Mursko Središće stvorili su se uvjeti za 
povratak dvorane u ruke Grada. Godine 
2021. prostori starog Sokolskog doma ili 
stare sportske dvorane darovani su Gradu 
Mursko Središće. 

Cilj je bio sportsku dvoranu urediti kroz 
projekte financirane iz EU i nacionalnih 


fondova te je tako sredinom 2021. godine 
projekt rekonstrukcije Sokolskog doma 
prijavljen na Mjeru 7.4.1. koju je raspisala 
Agencija za plaćanje u poljoprivredi, 
ribarstvu i ruralnom razvoju, a naziv 


projekta je “Rekonstrukcija sportske 


dvorane u Sokolski dom — Centar 
društvenog, kulturnog i sportskog života? 
za koji je već napravljena projektna 
dokumentacija te ishođena građevinska 
dozvola. U srijedu, 08. ožujka ove godine 
pristigli su Ugovori o financiranju od 
strane APPRRR za spomenuti projekt u 
iznosu od 396.231,88 eura . 

Dvorana će rekonstrukcijom, osim kao 
trajni spomenik kulturnom i sportskom 
životu grada, tada ponovno služiti za 
različite sportske aktivnosti, plesne 
tečajeve, predavanja, povremene izložbe, 
video projekcije 1 bit će u potpunosti 
iskorištena. Udruge s područja grada dobit 
će dodatne termine i prostore, a ulaz u 
Mursko Središće bi osim Centra za 


kulturu “Rudar" krasio i obnovljeni 
Sokolski dom. 

Hrvatsko zagorje ima najbolju načelnicu u Hrvatskoj 


U Hrvatskoj, od 128 gradova žene 
vode njih 18, no na razini općina 
situacija je još lošija. Od 428 hrvatskih 
općina, žene su u ovom mandatu na čelu 
njih 41, što je 9,28 posto. 

U prvom krugu izbora 2021. godine 
izabrane su 33 načelnice, a najbolji 
rezultat među ženama ali i jedan od 
najboljih uopće postigla je načelnica 
Općine Mače Mladenka Mikulec koja je 
osvojila više 84 posto glasova svojih 
sumještana, piše portal Načelnik.hr. 

-Iako su žene kroz povijest izborile 
mnoga prava, još uvijek živimo u 
društvu koje muškarca ili ženu na 
vodećoj poziciji ne doživljava na isti 
način. Nama je svaki dan borba u 
dokazivanju vlastitih sposobnosti dok je 
muškim kolegama puno lakše! Potrebno 
je uložiti velike osobne napore i imati 
potporu obitelji da bismo se uspješno 
mogle baviti svojim poslom — kazala je 
Mikulec. Načelnica je majka 
jedanaestomjesečne djevojčice i kaže da 


je svaki dan izazov u želji da bude dobra 
majka, supruga i načelnica. 

-Nakon zadnjih izbora_Općina nema 
zamjenika. Rodiljni dopust za majku 
načelnicu postoji samo na papiru budući 
da je moja želja da Općina svake godine 
sve više napreduje. Za svaku ženu, svaki 
dan je borba! Ja im svima čestitam na 
jakostima, slabostima, ženstvenosti i 


borbi te poručujem da budu uporne i 
ustrajne u svojim željama i ciljevima! - 
rekla je Mikulec za Načelnik.hr. 

Dodaje 1 da je njezina Općina 


poprilično ženska — uz nju kao 
načelnicu, žene su i na čelu Dječjeg 
vrtića i većine udruga i to je, kaže, jedna 
posebna energija koja se osjeti i u svim 
njihovim akcijama i manifestacijama. 


Održana izborna skupština konjščinskih pčelara - Darko 


-_-— 


Udruga pčelara "Nektar" iz Konjščine 
ovih je dana održala svoju izbornu 
skupštinu, na kojoj je ponovno za 
predsjednika izabran Darko Milinković, 
kako bi dovršio sve planirane zadaće 
ove vrlo aktivne i vrijedne Udruge. 

Riječ je o Udruzi koja djeluje dugi niz 
godina te iza sebe ima brojne ostvarene 
uspjehe. Naime, njeni članovi jedni su 
od — najnagrađivanijih — pčelara na 
području = Krapinsko — - = zagorske 
županije, ali i šire. Udruga uz 
konjščinske pčelare okuplja i one s 
područja općine Hrašćina. 

- Drago mi je što s vodstvom naše 
Udruge kao predsjednik nastavlja 
gospodin Milinković, budući je vrlo 
aktivan član i u Savezu udruga pčelara 
Krapinsko - zagorske županije te je 
ujedno zaštitni znak naše Udruge - rekla 

Milinković novi-stari pred 


sjednik 


= 


ki. 
: "Be 


if 
Pg 


je načelnica Anita Krok, za čijeg je 
mandata Udruzi pčelara povećan iznos 
sredstava, a kako je napomenula uvijek 
mogu računati na potporu Općine. 

Rad pčelara prepoznat 

- S obzirom na to da naši pčelari 
vrijedno sudjeluju u svakoj našoj 
manifestaciji te svojim radom, trudom i 
uspjesima promoviraju našu općina na 
najbolji mogući način, Općina im 
uvijek izlazi u susret. Također, iznimno 
mi je drago što i naš župan, Željko 
Kolar — prepoznaje — značaj = pčelara 
odnosno meda kao jednog od važnijih 


zagorskih proizvoda pa se tako 
Županija — uključila u — nabavku 
nacionalne staklenke za med 


proizvedenu na području Zagorja, 
točnije u Humu na Sutli. Taj projekt, 
svojim će sufinanciranje podržati i 


Udruge pčelara "Nektar" 


r 


Općina Konjščina, a sve s ciljem kako 
bi se pridonijelo prepoznatljivosti i 
vidljivosti meda s našeg područja - 
poručila je načelnica Krok. 

Pojasnila je i kako Općina vrijedno 
radi na tome da se osigura i neki prostor 
u kojem bi Udruga pčelara mogla 
djelovati, odnosno održavati svoje 
sastanke i brojne radionice koje 
vrijedno pripremaju za svoje članove i 
sve zainteresirane. Za kraj im je 
poželjela i dobru i mednu godinu te da 
im bude barem onakva kakva je bila 
prošle godine. 

- Između ostalog, želim da i dalje 
nastave širiti svoj pozitivan stav oko 
pčelarstva te da im se priključi što više 
mladih, kako bi se ta generacijska 
tradicija na našem području nastavila - 
poručila je načelnica Krok. 

Dan žena obilj ežen i u Županijskoj 


upravi KKŽ - Župan Koren: 


Upravo su žene ključan čimbenik u 


razvoju 1 boljitku društva 


Povodom obilježavanja Međunarodnog dana žena, 
koprivničko - križevački župan Darko Koren i njegov 
zamjenik Ratimir Ljubić danas su održali prijem za djelatnice 
Županijske uprave. 

Župan je djelatnicama zahvalio na doprinosu uspješnom 
radu Županijske uprave, uz naglasak kako žene čine većinu 
zaposlenih. Također je istaknuo kako je Međunarodni dan 
žena prilika da se osvijesti kako su upravo žene ključan 
čimbenik u razvoju i boljitku društva, a borba za njihovu 
ravnopravnost na svim razinama još uvijek traje. Dodao je 
kako je svijet teško zamisliti bez postignuća koja su kreirale 
žene te kako je današnji dan prilika za iskazivanje zahvalnosti 
na svemu što čine. 

Na kraju prijema, u znak pažnje i poštovanja, župan i 
zamjenik Ljubić djelatnicama su darovali simbolične poklone. 


GORNJA STUBICA: Načelnik 


Krizmanić dijelio ruže 1 uputio 


Ka u ebu Dana žena 


Načelnik Gornje 
Stubice Jasmin Krizmanić 
danas = je, povodom 
obilježavanja Dana žena 
podijelio ruže — svojim 
mještankama, = čestitavši 
im pritom njihov dan. 

- Neka ovaj dan bude 
samo jedan od 365 takvih 
dana u godini u kojem 
primate zahvalu za sav Vaš 
svakodnevni trud, ljubav, 
požrtvovnost, nesebičnost 
i potporu, za sve ono što 
činite i čime obogaćujete 
naše živote. Od sveg srca 
čestitam vam 
Međunarodni dan žena - 
poručio je = načelnik 
Krizmanić. 


»Neka nam je više žena u 
prometu, to znači 1 više 1 
sigurnosti Varaždinski 
policajci zaustavljali vozačice 
te im čestitali Dan žena 


Paola 

Varaždinska gradska 
uprava tradicionalno je u 
suradnji s PU varaždinskom 
povodom — Međunarodnog 
dana žena prigodno darivala 
uzorne vozačice. Danijel 
Posavec, voditelj Odsjeka za 
sigurnost cestovnog prometa 
PU varaždinske naglasio je 
kako su žene u prometu 
pažljivije, opreznije i 
odgovornije u odnosu na 
muškarce što potvrđuje i 
statistika. 

-Iz godine u godinu sve je 


više žena u prometu, 
trenutno imamo 
evidentirano 43 tisuće 


vozačica na području naše 
Županije, naprema 55 tisuća 
vozača. Ako se tendencija 
povećanja broja vozačica 
nastavi u sljedećih 10 
godina, mogli bi imati 


ravnopravan broj — žena 
vozačica i = muškaraca 
vozača. Gotovo 80% teških 
prometnih = nesreća na 
području cijele države, a 
tako je slično i u našoj 
županiji, uzrokuju muškarci. 
Specifično je za našu 
županiju to da čak ispod 
10% prometnih nesreća s 


poginulim — osobama — su 
uzrokovale žene, a ostalo 
muškarci — izvijestio je 
Posavec. 

Crvene — ruže — ženama 
uručili su zamjenik 
gradonačelnika Miroslav 


Marković i gradonačelnik 
Neven Bosilj koji je naglasio 
kako se nebrojeno puta 
pokazalo kako su žene bolji 
i odgovorniji vozači od 
muškaraca jer — muškarci 
voze preagresivno. 

1 podjelom jaglaca 


Klub poslovnih žena Varaždinske županije 
sugrađankama čestitao Međunarodni dan 


žena: Zelimo da nas se 


Novoosnovani Klub poslovnih žena, prvi 
takav u Varaždinskoj županiji, u srijedu je 
malim znakom pažnje svojim sugrađankama 
čestitao njihov dan, Međunarodni dan žena. 
Osim simbolične podjele jaglaca, Klub 
poslovnih žena svim svojim sugrađankama 
poslao je i snažnu poruku: ,,Možeš i ti". 

Naime, Međunarodni dan žena prilika je 
da žene pokažu da jedna drugoj nisu vuk, 
već upravo suprotno — da se međusobno 
ohrabruju i podržavaju. Upravo to je i cilj 
nedavno osnovanog Kluba poslovnih žena — 
pružiti svim svojim sugrađankama koje 
razmišljaju o ulasku u svijet poduzetništva 
podršku i ohrabriti ih na taj korak. 

Potvrdila je to i Snježana Mikulčić 
Jakopović, predsjednica Kluba poslovnih 
žena Varaždinske županije koja je izrazila 
zadovoljstvo što su ih danas podržali i 
zamjenica varaždinskog župana Silvija 
Zagorec, = načelnica — Općine — Trnovec 
Bartolovečki Verica Vitković, ali i muška 
snaga. Naime, uz župana Varaždinske 
županije Anđelka Stričaka, gradonačelnika 
Varaždina Nevena Bosilja te njegovog 
zamjenika Miroslava Markovića podršku 
poduzetnicama u njihovoj inicijativi pružili 
su i predsjednici županijske Obrtničke 
komore, Županijske gospodarske komore 
Varaždin te Hrvatske = poljoprivredne 
komore Igor Šoković, Dragutin Gložinić i 
Mladen Jakopović. 

Podrška — ženama 
poduzetništvo 

-Drago nam je što nas je podržala i muška 
snaga, s obzirom na to da osim što svaka od 


koje kreću u 

pita! 


Lo“ 


nas vodi svoj posao, podižemo i djecu i 
držimo tri ugla kuće zbog čega želimo da 
nas se pita za mišljenje i da se ono uvažava. 


Želimo dati podršku svim ženama koje 
možda žele započeti sa svojim biznisom i 
biti samostalne, ali se ne usuđuju. Naši će 
projekti ići u smjeru pružanja podrške 
ženama kroz provođenje edukacija, davanje 
mentorstva, informiranje i umrežavanje 
poslovnih žena — rekla je Mikulčić 
Jakopović. 

Dodala je kako će posebnu pažnju 
posvetiti i učenicama osnovnih škola, kako 
bi se od najranije dobi profesionalno 
orijentirale, usmjerile i pronašle u nečemu. 
lako su žene danas u odnosu na muškarce 
jednake, za = potpunu i = istinsku 
ravnopravnost i dalje se potrebno boriti, a 
Mikulčić Jakopović naglasila je kako je 
Klub poslovnih žena upravo zbog toga 
ovdje. 

»Možeš i ti? 

-Međusobnim udruživanjem smo jače i 
pokazujemo da smo = ravnopravne 
muškarcima — rekla je Mikulčić Jakopović. 

Klub = poslovnih žena — Varaždinske 
županije trenutno broji 30-ak članica iz svih 
sektora, od liječnica, preko 
poljoprivrednica, do = političarka i 
menadžerica, a ta se brojka iz dana u dan 
povećava. 

- Povodom Međunarodnog dana žena, 
svim ženama koje razmišljaju o ulasku u 
poduzetničke vode, ali im je potrebno 
ohrabrenje poručujemo "Možeš i ti" jer 
smatramo da svaka žena može ostvariti sve 
što želi. Treba samo krenuti i ne odustati, a 
mi smo tu da svakoj pružimo podršku — 
zaključila je Mikulčić Jakopović. 

Zupan Kolar obišao zdravstvene 
ustanove 1 čestitao ženama njihov dan! 


Župan  Krapinsko-zagorske županije 
Željko Kolar je povodom Međunarodnog 
dana žena obišao zdravstvene ustanove 
Krapinsko-zagorske županije te je 
ravnateljicama i ravnateljima uručio 
cvijeće za sve djelatnice Opće bolnice 
Zabok i bolnice hrvatskih veterana, 
Specijalne bolnice za — medicinsku 
rehabilitaciju Krapinske Toplice, 
Specijalne — bolnice za — medicinsku 
rehabilitaciju Stubičke Toplice, Doma 
zdravlja  Krapinsko-zagorske županije, 
Zavoda za hitnu medicinu KZŽ, Ljekarne 
KZŽ te Zavoda za javno zdravstvo 
Krapinsko-zagorske županije. 

-Svim ženama čestitam Međunarodni 
dan žena. Danas koristimo ovu priliku da 
skrenemo pozornost na neke stvari koje još 
uvijek nisu dobre u našem društvu. Prije 
svega, ženama bi svaki dan trebalo reći 
hvala, barem dva puta dnevno. Jednom 
vezano za profesionalni posao, a drugi 
puta vezano za obitelj. Budimo objektivni, 
u samoj obitelji puno više obaveza na sebe 
preuzima žena nego muškarac, a to se još 
uvijek nedovoljno cijeni i poštuje. Očekuje 
se da žena vodi brigu o obitelji i djeci, a da 
isto tako bude uspješna na poslu i da ako 
mora birati između obitelji i posla, da bira 
obitelj. Treba stvoriti uvjete u društvu 
takve da žena ne mora birati. Da se može 
posvetiti i svojoj profesionalnoj karijeri, a 
da isto tako može zapravo i uživati u 
provođenju vremena sa svojom obitelji — 
naglasio je župan Kolar te zahvalio 
djelatnicama u zdravstvu na svemu što 
čine zadnjih nekoliko godina. 

-Obilježili smo Dan žena na simboličan 
način, obišli smo sve zdravstvene 
ustanove na području KZŽ i zahvalili 
zdravstvenim djelatnicama koje već treću 
godinu rade u nenormalnim uvjetima zbog 

pandemije. Preko njih smo zahvalili svim 
ženama koje rade na strojevima, u 
kancelarijama, trgovinama. Mlade 
generacije moramo educirati, kako preko 
stručnih savjetovanja, tako i onime što 
svaki dan činimo u svojim radnom i 


obiteljskom okruženju. Šaljemo poruku 


da o ravnopravnosti moramo čitavo 
vrijeme govoriti, i ono što je još bitnije, 
moramo ju živjeti — poručio je župan 
Krapinsko-zagorske = županije = Željko 
Kolar. 

Povodom Međunarodnog dana žena 
župan Kolar poručio: Zenama svak1 
dan treba dva puta reći hvala! 


Uz poruku da ženama svaki dan treba dva 
puta reći hvala, — Krapinsko-zagorska 
županija u srijedu je = obilježila 
Međunarodni dan žena. Uz organizaciju 
okruglog stola na temu nasilja u 
romantičnim vezama, župan Željko Kolar 
obišao je sve zdravstvene ustanove u 
županiji i djelatnicima uručio simbolične 
darove kako bi im zahvalio na svemu što 
čine te skrenuo pažnju na to da su u 
protekle tri godine radile u izvanrednim 
uvjetima. 

Čestitavši svim ženama njihov dan, 
župan Kolar poručio je kako bi ženama 
trebalo svaki dan trebalo reći hvala i to ne 
jednom, nego dva puta zbog posla kojeg 
obavljaju u profesionalnom smislu i u 


obitelji. 

-U samoj obitelji puno više obaveza na 
sebe preuzima žena nego muškarac, a to se 
ne cijeni dovoljno. Očekuje se da žena vodi 
brigu o obitelji i djeci, a da istovremeno 
bude uspješna na poslu. Ako mora birati 
između obitelji i posla da bira obitelj. U 
društvu treba stvoriti takve uvjete da žena 
ne mora birati, već da se može posvetiti i 
svojoj karijeri ali i da može uživati u 
provođenju vremena sa svojom obitelji — 
naglasio je Kolar. 

Od 8 pročelnika sedam su žene 

Dodao je i kako su žene u pojedinim 
poslovima još uvijek neravnopravne u 
odnosu na muškarce, a u nekim privatnim 
sektorima i manje plaćene. 


-To nije slučaj u državnim službama, kao 
niti u  Krapinsko-zagorskoj županiji. 
Činjenica je da smo sve bolji i bolji na toj 
ljestvici što se tiče Europske unije. Prije par 
godina smo bili 25., a sad smo 17. što je 
dobar pokazatelj da idemo pravim 
smjerom, ali ne smijemo se takvim 
rezultatom zadovoljiti — ističe Kolar. 

lako je udio žena na rukovodećim 
položajima još uvijek = nedovoljan, 
Krapinsko-zagorska županija pozitivan je 
primjer. Naime, od 8 županijskih 
pročelnika, sedam su žene, dok su na čelu 
svih četiriju = županijskih ustanova 
ravnateljice i to zato što, napominje Kolar, 
su zbog svoje sposobnosti i školovanja 
najbolje za taj posao. 

Nastavimo njegovati zajednicu na 
temelj 


Međunarodni dan žena obilježava se 8. ožujka svake godine 
kako bi se naglasila ekonomska, politička i društvena 
dostignuća pripadnica ženskog spola, a tim povodom čestitku je 
uputio i župan Međimurske županije Matija Posavec: 


Gradonačelnik Brlek svojim 
Klanjčankama dijelio crvene 
karanfile povodom Dana žena 


na 


la u TI ma 


Gradonačelnik Klanjca Zlatko Brlek povodom obilježavanja 
Međunarodnog dana žena na najljepši je mogući način razveselio 
svoje sugrađanke. 

Naime, već tradicionalno uz Dan žena gradonačelnik je na 
klanječkim ulicama, trgovima i radnim mjestima pripadnicama ljepšeg 
spola podijelio crvene karanfile. 

Kako poručuju iz Grada, Dan žena prilika je da se prisjetimo brojnih 
i važnih kulturnih, političkih i znanstvenih postignuća žena tijekom 
povijesti, ali i svih žena koje danas itekako doprinose razvoju, 
stvaranju boljih uvjeta života za sve nas i oplemenjuju život naše 
zajednice. 

-I dok nas 8. ožujka podsjeća na težak put koji su žene morale 
prijeći kako bi im se priznala ljudska i građanska prava, napredak koji 
je ostvaren još uvijek nije dovoljan pa je na svima nama i dalje 
ozbiljna borba za postizanje stvarne jednakopravnosti, postizanje 
punog pristupa tržištu rada, političke zastupljenosti, zaštite 
dostojanstva, ravnoteže između obiteljskog života i posla te borba 
protiv svake vrste nasilja nad ženama — poruka je iz Grada Klanjca. 

ima ravnopravnosti 1 tolerancije 


»Drage Međimurke, drage žene, povodom Međunarodnog 
dana žena, podsjetnika na borbu koju su vaše prethodnice u 
povijesti morale proći, osvijestimo položaj žene u suvremenom 
društvu. Uz sjećanje na sve hrabre žene koje su utrle put 
ravnopravnosti i tolerancije želim da zajedno nastavimo 
njegovati zajednicu na tim temeljima. Vjerujem da zajedničkim 
djelovanjem cilj o sigurnom, humanom i potpuno 
ravnopravnom društvu možemo dosegnuti. 

Stoga neka nas obilježavanje ovog dana podsjeća da je 
potreban nastavak rada na postizanju istinskog priznanja žena. 
Jer, ravnopravnost u profesionalnim okruženjima ne znači da su 
žene prestale biti majke, supruge, bake, zato vam na svakom 
koraku želimo s poštovanjem pružiti podršku. 

Svijet žena zaslužuje osobito poštovanje jer je u njegovoj 
simbolici sazdana snaga čovječanstva. Žena je simbol novog 
života, bezuvjetne ljubavi, predanosti i izdržljivosti. 

Zato svim ženama, a osobito našim Međimurkama, upućujem 
najiskrenije čestitke u ime Međimurske županije, svih mojih 
suradnika, kao i u svoje ime, te vam od srca želim sretan Dan 
žena!" 


tu 
| FRANO Sožaja 
/ a “ 


Župan Stričak čestitao ženama njihov 
dan uoči već tradicionalne predstave 
»Beba" koja se održava povodom 
Međunarodnog dana žena 


Već tradicionalno, povodom Međunarodnog dana žena, u organizaciji 
Koordinacije za ljudska prava i Povjerenstva za ravnopravnost spolova 
Varaždinske županije, u varaždinskom kazalištu održana je predstava 
»Beba" u izvedbi Kerekesh teatra. Prije predstave okupljenima se 
obratio župan Varaždinske županije Anđelko Stričak čestitavši ženama 
njihov dan. -Raduje me da se Međunarodni dan žena obilježava i na ovaj 
način, jer u današnje vrijeme izmamiti nekome osmijeh, razveseliti ga, 
nasmijati i oraspoložiti je dar od srca. Ovogodišnji Dan žena je obilježen 
nizom zbivanja: podjelom ruža i jaglaca, javnim tribinama s temama o 
položaju žena u današnjem društvu, ovom predstavom i slično. 
Naravno, takve geste su dobrodošle tijekom cijele godine — rekao je 
župan Stričak te čestitao Dan žena. 

Također, zahvalio je na radu Povjerenstvu za ravnopravnost spolova 
koje vodi Dragica Ratković te Koordinaciji za ljudska prava na čijem je 
čelu Nadica Dreven Budinski. 

"Nitko ne smije trpjeti nasilje, za 


Povjerenstvo za ravnopravnost spolova 
Koprivničko - križevačke županije u okviru 
svojih kontinuiranih aktivnosti usmjerenih 
na prevenciju i rješavanje problema vezanih 
uz nasilje organiziralo je tribinu "I na Dan 
žena zajedno protiv nasilja u obitelji", 
kojom je na poseban način obilježilo 
Međunarodni dan žena. 

Predsjednica Povjerenstva Verica Rupčić 
uvodno je podsjetila na povijesni razvoj 
borbe za ženska prava. U tim okvirima je 
navela i = mnogobrojne = aktivnosti 
Povjerenstva. Također je naglasila kako se 
žene i danas susreću s mnogobrojnim 
problemima i barijerama. 

Nadalje je naglasila kako je problematika 
svakovrsnog, a posebice nasilja prema 
ženama, okosnica rada Povjerenstva u 
obliku tribina i kampanja, ali i pomoći u 
okviru ovlasti u konkretnim slučajevima. 
Tema je vrlo osjetljiva te iziskuje posebnu 
pažnju, uz naglasak da su brojke 
zastrašujuće sa zabrinjavajućim epilozima, 
koji često imaju smrtni ishod. 

O različitim aspektima nasilja, prije svega 
o prevenciji govorila je Maja Gregurović, 
policijska službenica za planiranje i nadzor 
te za prevenciju u Uredu načelnika. 
Sudionice su se aktivno uključile svojim 
iskustvima, saznanjima i pitanjima, što je 
doprinijelo kvalitetnom tijeku tribine. 
Govorila je i podijelila savjete i Marina 
Švagelj Jažić, predsjednica Udruge Hera te 


nasilje ne postoji opravdanje!" 


Zagorec: Žene, hvala vam na svemu. 
Ovo zlatno razdoblje posvetite sebi! 


Prigodnom svečanošću u Domu za 
starije i nemoćne osobe Varaždin 
obilježen je Međunarodni dan žena, 
kojem je prisustvovala i zamjenica 
župana Varaždinske županije Silvija 
Zagorec koja je korisnicama i 
djelatnicama uputila iskrene čestitke 
povodom njihova Dana. 

- Svojim dugogodišnjim radom, 
životnim iskustvom ove = žene 
doprinijele su i oblikovale zajednicu u 
kojoj danas živimo. Stoga ova mala 
gesta kao što je to obilježavanje dana 

žena, neka im bude zahvala za sve što 
su učinile i čine za naše društvo. Žene, 
često puta, samu sebe stavljaju u drugi 
plan, nemajući vremena za sebe jer 
vode brigu o drugima. Želim stoga, a i 
nadam se da su upravo u ovom zlatnom 
razdoblju svoga života — posvećene 
sebi, da uživaju u samoj sebi i vode 
brigu o sebi. Sigurna sam da se ovdje, 
u ovom Domu, osjećaju ugodno i 
zadovoljno, a mi ćemo i dalje kao 
Županija, zajedno s vodstvom Doma 
ulagati napore da im život ovdje u 


| 


odgovorila na neka pitanja kroz svoja, ali i 
iskustva udruge, koja se aktivno bavi 
problematikom nasilja u raznim aspektima. 

Tijekom tribine upućeni su opetovano 
pozivi za prijavljivanje nasilja svima koji su 
izloženi nasilju, uz posebni naglasak na 
potrebu prijavljivanja svih koji na bilo koji 
način svjedoče nasilju jer je to jamstvo da se 
pravovremeno pruži pomoć, ali i da se 
sačuvaju ljudski životi, najčešće žena i 
djece. 


domu bude što ugodniji — rekla je, 
između ostalog, zamjenica župana 
Zagorec. 

Ravnatelj Doma za starije i nemoćne 
osobe Varaždin Alen Runac rekao je 
kako je njima u Domu, gotovo svaki 
dan - Dan žena. 

Habijan: ,,Dan žena NE SMIJE biti 


komercijalni praznik. Neka bude 
podsjetnik koliko svi zajedno 
doprinosimo borbi za prava žena" 


Predsjednik Gradske organizacije HDZ-a Grada Varaždina i 
saborski zastupnik Damir Habijan, povodom obilježavanja 
Međunarodnog dana žena posjetio je Dom zdravlja 
Varaždinske županije i darovao ruže svim djelatnicama ove 
ustanove. U podjeli ruža pridružili su mu se ravnatelj Doma 
zdravlja Jurica Veronek i predsjednica Zajednice žena 
Katarine Zrinski ogranak Banfica Sanja Tušek. 

-Svim ženama čestitam Međunarodni dan žena s porukom 
da nikad ne odustaju od borbe za svoja prava i položaj u 
društvu koji uvijek, u svakoj prilici, mora biti jednak 
muškarcima. Žene su kroz desetljeća, isključivo svojom 
borbenošću i aktivizmom, postigle puno, i danas možemo reći 
da su prisutne u svim poljima javnog, društvenog, političkog 
života, ali to još uvijek nije dovoljno. Njihova borba i dalje 
traje — rekao je Habijan. 


Županijski HNS na 
lokacijama diljem 
Varaždinske županije 
žene darivao cvijećem 
povodom Dana žena 


Hrvatska narodna stranka — liberalni demokrati, kao 
liberalna stranka centra koja se zalaže za ravnopravnost 
spolova na svim razinama, tradicionalno obilježava 
Međunarodni dan žena, dan kada se slave društveni, 
ekonomski i politički uspjesi žena. < Županijska 
organizacija HNS-a prigodno je isto obilježila proteklih 
dana podjelom  jaglaca ženama i razgovorom o 
aktualnostima. 

Mirko Korotaj, v.d. predsjednika HNS-a i načelnik 
općine Cestica, istaknuo je kako ovim malim znakom 
pažnje žele naglasiti ulogu žena u društvu. 

— Simboličnim znakom pažnje našim sugrađankama 
želimo dati na važnosti kako to i zaslužuju i poručiti im da 
su itekako bitan dio našeg društva i osnova svake obitelji, 
kao i društva u cjelini — rekao je Korotaj čestitavši svim 
ženama na njihovim uspjesima koje svakog dana ostvaruju 
kao radnice, majke, poduzetnice, studentice i učenice. 

“Cool je biti uzorna vozačica“ — preventivna 
akcija varaždinske policije u sklopu 
obilježavanja Međunarodnog dana žena 


U srijedu, u sklopu obilježavanja 
Dana žena, — policijski — službenici 
Policijske uprave varaždinske proveli 
su preventivno-represivnu akciju pod 
nazivom — ,,Cool__ je biti uzorna 
vozačica“. 

Za vrijeme akcije prioritetno se 
provodio nadzor vozača u smislu 
poštivanja propisa vezanih uz uporabu 
sigurnosnog pojasa za vrijeme vožnje 
te je tom prilikom utvrđeno ukupno 35 
prekršaja — nekorištenja sigurnosnog 
pojasa i 8 ostalih prekršaja iz Zakona o 
sigurnosti prometa na cestama. 

Kontrolirano je ukupno 68 žena u 
svojstvu vozačica i putnica u vozilima 
te su darivane privjeskom ,,Uzorna 
vozačica“ i ,,4 ubojice u prometu“. 

Prve četiri zatečene vozačice s 
vozačkim stažem dužim od 10 godina 
koje nisu u tom vremenu evidentirane 
kao počiniteljice prekršaja, nagrađene 


VARAŽDINSKE TOPLICE: 


su poklon paketom = pribavljenim 
sredstvima — Nacionalnog — programa 


sigurnosti cestovnog 
Republike Hrvatske. 


prometa 


Lijepa gesta povodom Međunarodnog dana 
žena - Udruga žena ,,Naš1 cajt1" 1 ove godine 
obradovala sugrađanke cvijećem 


Udruga žena ,,Naši cajti" i ove je 
godine u centru Varaždinskih Toplica 
organizirala akciju ,,Žena ženi". Riječ je 
o akciji povodom Međunarodnog dana 
žena u sklopu koje su članice topličke 
udruge u srijedu na Trgu Republike 
Hrvatske svoje sugrađanke darovalo 
cvijećem i na taj im način uljepšale dan. 

Kako je objasnila Mara Malenica, 
predsjednica Udruge žena ,,Naši cajti? 

Varaždinske Toplice, radi se o njihovoj 
tradicionalnoj akciji koju organiziraju 
već sedam godina, a cilj je da malim 


znakom = pažnje = razvesele = svoje 
sugrađanke, majke, bake, susjede i 
prijateljice. 


-Svake se godine jako veselimo toj 
akciji i svakako ćemo i dalje nastaviti s 
time. Udruga žena djeluje na području 
Varaždinskih Toplica i njene se članice 


međusobno druže uz stvaranje ručnih 
radova, a također sudjelujemo u svim 
manifestacijama našeg — grada__ i 
pokušavamo prenijeti tradiciju i na 
mlade — rekla je Malenica čestitavši 
svim ženama njihov dan, Međunarodni 
dan žena. 

Udruzi žena u njihovoj tradicionalnoj 
akciji pridružila se i gradonačelnica 
Varaždinskih Toplica Dragica Ratković. 

Predstavljen velik međuinstitucionalni 
kulturni projekt u suradnji sa 
Slovencima — evo kakav je bogat 
program pripremljen 


Povodom ovogodišnje velike 450. 
obljetnice Seljačke bune u Muzeju 
seljačkih — buna — predstavljen = je 
međuinstucionalni projekt Buna/Upor/ 
Revolt. Uz domaćina u projektu 
sudjeluju i Galerija Božidar Jakac iz 
Kostanjevice na Krki, Kulturni dom 
Krško, Posavski muzej Brežice, Muzej 
Brdovec i Muzej grada Zagreba. 


Svaki _ od navedenih muzeja u 
projektu sudjeluje raznovrsnim 
programom izložbi, stručnih 


predavanja, edukativnih radionica i 
drugih sadržaja. 

Lidija Kelemen, kustosica Muzeja 
seljačkih buna kazala je kako je održan 
niz radionica ,,Buna u suveniru" za sve 
uzraste, a 24. ožujka otvaraju izložbu 
dječjih radova na temu Seljačke bune 
na koju su pozvane škole koje nose ime 
Matije Gupca te one koje se nalaze u 


mjestima = povijesno — vezanim uz 
Seljačku bunu na koju su već 
prijavljeni — brojni = literalno-likovni 


fotografski i video radovi te stripovi 1 
slikopriče. Izložba će biti otvorena do 
1. srpnja. 

Bogat program 

-Osim toga, organizirali smo jedan 


posebni interaktivni program za mlade, 
25. svibnja u našem muzeju, javnu 
debatu na temu ,Pobuna u školi, 
socijalna pravda u vrijeme u bune i 
danas" na kojoj će sudjelovati učenici 
naših srednjih škola u suradnji s 
Hrvatskim debatnim društvom koje će 


moderirati samu debatu te pozivamo 
sve zainteresirane da nam se pridruže— 
izvijestila je Kelemen te dodala kako se 
15. srpnja otvara izložba 16. triennala 
zagorskog suvenira koja se ove godine 
održava na tri obljetničke teme pa tako 
svi zainteresirani mogu izraditi suvenir 
na temu 450. obljetnice Seljačke bune, 
50. obljetnice Muzeja seljačkih buna ili 
30. obljetnica Muzeja — Hrvatskog 
zagorja. 

Najbolji suveniri bit će nagrađeni, a 
prijave za sve zainteresirane umjetnike, 
obrtnike, amatere, škole moguće su do 
28. svibnja. 

Vlatka Filipčić Maligec, muzejska 
savjetnica Muzeja Hrvatskog zagorja 
ističe kako je u rujnu u planu izvedba 
Balade Petrice Kerempuha u režiji i 
izvedbi Adama Končića. 

-Godinu ćemo privesti kraju velikom 
izložbom 50 godina Muzeja Seljačkih 
buna gdje ćemo predstaviti djelovanje 
muzeja kroz tih 50 godina čime će se 
pokazati koliko je djelovanje muzeja 
bilo bitno za ovaj kraj i kako je stekao 
značajnu ulogu u hrvatskoj kulturi — 
istaknula je Filipčić Maligec. 

Još malo strpljenja 
— uskoro kreće 16. 
GFUK! 


Još se samo malo trebamo strpjeti, a onda ćemo svi 
zajedno moći uživati u svemu onome što nam donosi 
16. Glumački festival u Krapini i po Zagorju. 

Naime, ovogodišnjeg će travnja Krapina, ali 1 
Hrvatsko zagorje ponovno živjeti sa glumcima i 
kazališnim predstavama! Susreti tijekom 15 godina 
pamte se po 121 predstavi koje su odigrane 339 puta 
diljem Zagorja. Do sada je festival pogledalo više od 
44.000 gledatelja u Krapini i više 45.000 gledatelja 
po Zagorju, ukupno više od 89.000. 

»Od_ 14. travnja krećemo u nove glumačke 
avanture. Hvala svima što ste dio ove lijepe priče", 
poručili su glumci, a mi jedva čekamo travanj i prilike 
za nova druženja s njima i za uživanje u njihovim 
predstavama. 


Sudjelujte na izložbi 


pisanica u Galeriji 
grada Krapine 


Uz nadolazeći najveći kršćanski blagdan Uskrs, Galerija grada 
Krapine već tradicionalno priprema izložbu pisanica djece vrtićke 
dobi, učenika osnovnih i umjetničkih škola Krapinsko-zagorske i 


susjednih — županija, = likovnih — umjetnika i pojedinaca. 
Pozivaju se svi koji se bave oslikavanjem ili izradom pisanica u 
bilo kojoj tehnici da dostave svoje radove u Galeriju grada 
Krapine — najkasnije do _ 17. ožujka 2023. — godine. 
Radovi nemaju funkciju natjecateljskog karaktera, već želju da se 
prikažu različite tehnike oslikavanja jaja (od arhaičnih i 
tradicionalnih do novih likovnih izričaja). Svi dostavljeni radovi 
biti će izloženi. Otvorenje izložbe je u petak 24. ožujka. 


Izbornik Dalić gostuje na prvoj 
korizmenoj tribini u M. Bistrici 
na temu “Promicanje izvrsnosti, 


š oo o 9 so 
zajedništva 1 domoljublja 
Načelnik Općine 
Marija Bistrica Josip 
Milički poziva a na 
prvu ovogodišnju 
korizmenu tribinu. 
Tribinu organizira 
Hrvatsko nacionalno 
svetište Majke Božje 
Bistričke 1 ogranak 
Matice hrvatske Marija 
Bistrica, a održat će se u petak 10. ožujka u Dvorani Božjeg milosrđa 
u Svetištu Majke Božje Bistričke s početkom u 19 sati. 
Tema tribine je “Promicanje izvrsnosti, zajedništva i domoljublja", 
a gost je izbornik hrvatske nogometne reprezentacije Zlatko Dalić. 
Tribinu će moderirati Branimir Bilić koji je i začetnik ovih 
korizmenih susreta u Mariji Bistrici. 

NK Varaždin među najgledanijima u 
SuperSport Hrvatskoj page baca 


Na službenoj Facebook stranici Nogometnog kluba 
Varaždin objavljen je podatak kako se varaždinski prvoligaš 
nalazi na četvrtom mjestu po gledanosti. 

U dosadašnjem dijelu prvenstva, momčad trenera Maria 
Kovačevića gledalo je 75 875 gledatelja na svim 
utakmicama. Od ukupnog broja gledatelja, na domaćim 
utakmicama na Gradskom stadionu “Anđelko Herjavec" 
varaždinskog prvoligaša gledalo je ukupno 44 702 
gledatelja što ih je smjestilo na četvrto mjesto po gledanosti. 

Podsjećamo, NK Varaždin nalazi se i na četvrtom mjestu 
prvenstvene tablice te se nalaze u neizvjesnoj borbi za 
mjesto za europske kvalifikacije. U toj borbi je i sljedeći 
Varaždinov protivnik, NK Rijeka protiv kojih će odmjeriti 
snage ovu nedjelju. 


Grad Koprivnica bit će jedan od domaćina 
Svjetskog kadetskog prvenstva u rukometu 


U Zagrebu je održan ždrijeb 
Svjetskog kadetskog prvenstva kojem 
je Hrvatska domaćin od 2. do 13. 
kolovoza ove = godine. — Gradovi 
domaćini su Varaždin, Koprivnica, 
Rijeka i Opatija. = Trideset i dvije 
reprezentacije bile su razvrstane u četiri 
jakosne skupine. 

Inače Skupine A i B igrati će se u 
Varaždinu. Taj grad bit će domaćin i 
drugog kruga, odnosno finalnog 


vikenda kada će se dijeliti medalje. 
Koprivnica je dobila skupine C i D. 
Rijeka je dobila Skupine E 1 F, a Opatija 
Skupine G_i H. Po dvije najbolje 
reprezentacije iz svake skupine idu 
dalje u Glavnu skupinu, a treće i četvrto 
plasirane razigravaju za poredak, 
odnosno tzv. President kup. Tako će 
skupine A i B Glavnoj grupi razigravati 
u Varaždinu, C i D u Koprivnici, E i F u 
Rijeci, G i H u Opatiji. 

Veliki interes za šah 
među osnovnoškolcima 
u Varaždinskoj županiji 
— turnir u Lepoglavi 
okupio ih više od 130 


Osnovna škola Ante Starčevića Lepoglava bila je 
domaćin 5. Pojedinačnog šahovskog turnira učenika 
osnovnih škola Varaždinske županije. Na turniru je 
sudjelovalo 136 djevojčica i dječaka koji su se natjecali 
u kategoriji nižih i viših razreda "skupljajući" bodove 
koji će zbrojeni, s bodovima iz svih odigranih kola, 
definirati ukupan plasman svakog sudionika ovog 
šahovskog turnira koji je potvrdio veliki interes 
osnovnoškolaca za šah. 

Uz bodove, dijelile su se i medalje. Osvojili su ih 
najuspješniji sudionici u kategoriji nižih i viših 
razreda. Posebno su nagrađene i najuspješnije 
djevojčice koje se na turniru natječu u istoj kategoriji s 
dječacima. Turnir su, u okviru projekta "Uvođenje 
šaha u osnovne škole Varaždinske županije" 
organizirali Školski sportski savez, Centar izvrsnosti iz 
šaha i Šahovski savez Varaždinske županije. 


Članovi PK Takt iz Sračinca 
odličnim su se nastupom po prvi 
put predstavili publici u Ivancu 


Polaznici Plesnog kluba Takt, koji je započeo s radom u Sračincu Naše plesačice i plesači odlično su se predstavili svojim prvim 
1. listopada 2022. godine pod vodstvom Lare Šmic, imali su nastupom, a dokaz tome je i veliki pljesak publike koja je uživala u 
nedavno svoj prvi nastup u Ivancu u sklopu Trofeja grada Ivanca. njihovoj izvedbi te smo vrlo ponosni na njih. 

Članovi kluba iz Sračinca imali su priliku prikazati ivanečkoj — I dalje smo otvoreni za sve one koji nam se žele priključiti u 


publici svoj plesni rad ovih nekoliko mjeseci te su se predstavili plesnoj školi, a možete nas pronaći subotom u terminu 10-11:30h u 
modernom koreografijom koja je sadržavala elemente latino- = dvorani Sportskog centra NK Sračinec kada se održavaju plesni 
američkih plesova. treninzi, poručuju iz Plesnog kluba Takt. 

UZ DAN ŽENA O SUPERŽENI: 


Prva žena na kninskoj tvrđavi 
nakon Oluje — Varaždinka Božena 
na bojišnici provela 804 dana 


Večernji list je pokrenuo projekt 
posvećen ženama s inspirativnim životnim 
pričama i bira superžene Hrvatske, a u 
sklopu projekta objavio je i priču o 
Varaždinki Boženi Šimek-Šupliki, prvoj 
ženi na kninskoj tvrđavi nakon Oluje. 

-Ženski uzori oduvijek su mi bili i 
zauvijek će mi biti žene koje je pogonila 
strast i koje su ulagale vrijeme i trud ne bi 
li ovaj svijet učinile boljim mjestom — 
rekla je Božena novinarki Renati Rašović 
govoreći o drugim ženama. No ova 
umirovljena natporučnica HV-a, 
nekadašnja pripadnica 7. gardijske brigade 
"Pume" i sama je na svom životnom putu 
mnogima poslužila kao uzor. 

Prva je žena koja je tijekom 
oslobađanja 1995. godine ušla u Knin i 


prva žena koja se, skupa sa svojim 
suborcima, domogla tvrđave u trenucima 
kada se na zidinama zavijorila 20- 
metarska = hrvatska = zastava. — Njezin 
impresivni ratni put broji 804 dana na 
bojišnici: počela ga je kao medicinska 
sestra, a završila kao vojnikinja koja je s 
Pumama prošla gotovo sva ratišta. 
Božena Šimek-Šuplika, žena nemirna 
duha, nakon 15 godina u Oružanim 
snagama RH odlučila se posvetiti sportu. 
Bila je članica  Streličarskog kluba 
"Cekin", a braneći boje svog kluba 
skinula je čak osam državnih rekorda. 
Danas je aktivna u veteranskoj udruzi pa 
sa svojim Pumama često odlazi na 
proslave obljetnica iz Domovinskog rata, 
gdje se prisjećaju "dana ponosa i slave". 


Vremenska prognoza 


Petak 

Petak, 10. ožujka 

Promjenljivo uz povremenu 
kišu, češću duž obale, a mogući 
su i pljuskovi s 
grmljavinom.Vjetar slab do 
umjeren južni i jugozapadni. 
Najniža jutarnja temperatura 
zraka između 6 i 11, a najviša 
dnevna uglavnom između 13 i 
18 "C. 


Subota, 11. ožujka 
Promjenljivo, mjestimice uz kišu 
vjerojatniju u unutrašnjosti, a 
popodne postupno 
razvedravanje. Vjetar umjeren, 
sjeverni i sjeveroistočni. Najniža 
jutarnja temperatura oko 7, a 
najviša dnevna oko 12 "C. 


Nedjelja, 12. ožujka 

Danju sunčano, ujutro na kopnu 
moguć mraz. Puhat će umjeren 
sjeveroistočni vjetar. Najniža 
jutarnja temperatura 0 
stupnjeva, a najviša dnevna 10 
10, 


LALS MEDIA d.o.o. Za umnožavanje, 
iznajmljivanje, priopćavanje javnosti u 
bilo kojem obliku kao i prerađivanje na 
bilo koji način bilo kojeg dijela ili ovih 
novina u cijelosti potrebno je zatražiti 
pisano dopuštenje nositelja prava 

